शिक्षा मन्त्रालयले गत कात्तिक ८ गते विद्यालय क्षेत्र विकास कार्यक्रम एसएसडीपी स्विकृत गरे संगै सामुदायिक विद्यालय सुधारको सात बर्षे कार्यक्रम शुरु भएको छ । यसले नेपालको विद्यालय शिक्षामा उल्लेखनीय उपलब्धी हासिल गर्ने अपेक्षा गरिएको छ । तर, यस अघि सन् २००९ देखि २०१५ सम्म लागू भएको विद्यालय क्षेत्र सुधार कार्यक्रम एसएसआरपीकै जगमा उभिएकोले यसको उपलब्धि हासिल हुनेमा शुरुमै शंका गरिएको छ । मन्त्रालयले नै बनाएको भएपनि एसएसआरपी निर्माणमा परामर्शदाताका रुपमा आवद्ध र एसएसडीपीको पनि शुरुको चरणमा संलग्न शिक्षाविद् डा. विष्णु कार्की पनि अहिलेकै अवस्थामा कार्यक्रम सफल हुनेमा शंका गर्छन् । यही सन्दर्भमा हरिसुन्दर छुकांले उनीसंग गरेको कुराकानीको मुख्य अंश :
